گونئی سودان-دا 12 میلیونا یاخین اؤلکه اها‌لی‌سی‌نین یاری‌سین‌دان چوخونون آجلیق تهلوکه‌سیله قارشی-قارشییا اولدوغو بیلدیریلدی.
گونئی سودان میللی ایستاتیستیک ایداره‌سی‌نین راپوروندا، 6،8 میلیون اینسانین ارزاق چاتیشمازلیغینا گؤره آجلیق تهلوکه‌سیله قارشی-قارشییا اولدوغو قئید ائدیلیب.
راپوردا بیلدیریلیب کی، اؤلکه‌دکی توققوشما موحیطی و همین سبب‌دن اینسان‌لارین ائو-ائشیک‌لرین‌دن ائدیلمه‌سی ارزاقدا چاتیشمازلیق یارا‌دیر، بو دا کیفایت سویه‌ده محصول اوره تیمی ایله اینسان‌لارا بؤلوشدورولمه‌سینه مانع اولور. همچنین اؤلکه‌ده ماکرو ایقتیصادی ثابت‌لیگه منفی تأثیر ائدیر. آجلیق تهلوکه‌سیله قارشی-قارشییا اولان میلیون‌لارلا اینسانین بو وضعیت‌دن خلاص اولا بیلمه‌سی اوچون عاجیل یاردیما احتیاج وار.
بیرلشمیش میللتلر قالخینما پروگرامی (UNDP) اینسانی یاردیم عذره کووردیناتور معاوینی آلاین نوودهوو گونئی  سودان-دا عاجیل اولا‌راق اینسانی یاردیما احتیاجی اولان آدام سایی‌نین اندیشه ووریجی سویه‌ده اولدوغونو سؤیله‌ییب.
او موجود وضعیتین اؤلکه‌ده ایندیدک یاشانان ان جدی قیدا بحرانی اولدوغونو ایفاده ائدیب.
